kardosdrur/scandi-wiki huggingface dataset:
Tove af Danmark

Tove af Danmark (Tove fra Venden (Tófa) ca. 970) var dronning af Danmark ved sit giftermål med Harald Blåtand i 960'erne.

Tove regnes for at have været datter af den obotrittiske fyrste Mistivoj.

En søster til Tove, Mścigniewa, var gift med Palnatoke.

Det vides ikke, om Tove overleverede Harald Blåtand, eller om hun døde før sin ægtefælle.

Runesten for moderen 
Tove lod rejse en runesten efter sin mor ved en gravhøj ved Sønder Vissing. Siden 1838 har denne sten stået i Sønder Vissing Kirke beliggende mellem Horsens og Silkeborg. Inskriptionen lyder: Tófa lét gera kuml, Mistivis dóttir, ept móður sína, kona Haralds hins Góða, Gorms sonar. (Tove, Mistivis datter, Harald den Godes, Gorms søns kone, lod gøre kuml (= runer/mindesmærke) efter sin mor).

Det er den eneste kilde vi kender til, hvor Toves navn gengives i sin originale form.

Måske identisk med Thora 
Navneformen Tove/Tófa bruges ikke andre steder om Harald Blåtands hustruer, men hos Arild Huitfeldt (1603) og Jacob Langebek (1772) er en Thora anført som en af Harald Blåtands hustruer. Oplysningen stammer egentlig fra en kongerække, der er vedføjet runehåndskriftet af Skånske Lov, og hvor navnet angives som Þoræ. Det fik efter 1838 flere til at overveje, om Thora/Þoræ og Tófa skulle være den samme. Hos Huitfeldt står der kort om Harald Blåtands hustruer: "Harald haffde Hustruer / Thora oc Gyritha".

Mistivoj 
Navnet Tove kendtes ikke fra andre kilder end runestenen, hvor det skrives med runer som ᛏᚢᚠᛅ, men en obotritterfyrste ved navn Mistivoj plyndrede og nedbrændte Hamburg i 983. Hvis han var Toves far, var det samme år, som hans dattersøn (eller indgiftede barnebarn) Svend Tveskæg generobrede Hedeby.

Obotritterfyrsten Mistivoj var også kendt under døbenavnet Billug. Hvis Tove var hans datter, havde hun halvsøsteren Hodica, som var abbedisse i et nonnekloster i Mecklenburg, men senere blev hentet ud af klostret og bortgiftet til prins Bolesław 1. af Polen. Endvidere vil Tove således have været en søster til Mistislaw, der efterfulgte Mistivoj som obotritterfyrste.

Eventuelle børn 
Selv om det ikke er fastslået, om Tove var mor til nogen af Harald Blåtands børn, kan hun troligvis have været mor til Svend Tveskæg. Ifølge én kilde, Gesta Wulinensis ecclesiae pontificum, var Tove gift først med Knud Danaást og efter at være blevet enke i 962 blev hun året efter gift med broderen Harald. Hun var ifølge samme kilde mor til Sven ved den første ægtefælle Knud, men Sven blev først født efter Knuds død og efter, at Tove havde giftet sig med hans broder Harald.

Hos Adam af Bremen er det en dronning Gunhild, der er gift med Harald og mor til Sven Tveskæg. Det kan dog ikke udelukkes, at der trods forskellen i navnet er tale om den samme dronning, der omtales hos de forskellige skribenter.

Noter 

Ikke-regerende dronninger af Danmark
Personer fra vikingetiden
Danskere i 900-tallet
Kamelot

Kamelot er et amerikansk power metalband fra Tampa, Florida, startet af Thomas Youngblood og Richard Warner i 1991.
Den norske vokalist Roy Khan erstattede Mark Vanderbilt som forsanger i 1998, mens Casey Grillo året før erstattede Richard Warner på trommer.
I 2010 havde Kamelot udgivet 9 studiealbummer, 1 live DVD, 2 live albumer og 7 musikvideoer.

Medlemmer

Nuværende medlemmer 
 Thomas Youngblood – Guitar, bagvokal (1991-)
 Casey Grillo – Trommer (1997-)
 Oliver Palotai – Keyboard (2005-)
 Sean Tibbets – Bas (1991-1992, 2009-)
 Tommy Karevik – Vokal (2012-)

Tidligere medlemmer 
 Mark Vanderbilt – Vokal (1991-1997)
 Richard Warner – Trommer (1991-1997)
 David Pavlicko – Keyboard (1991-1998)
 Glenn Barry – Bas (1992-2009)
 Roy Khan – Vokal (1998-2011)

Diskografi 
 Eternity (1995)
 Dominion (1997)
 Siege Perilous (1998)
 The Fourth Legacy (1999)
 Karma (2001)
 Epica (2003)
 The Black Halo (2005)
 Ghost Opera (2007)
 Poetry for the Poisoned (2010)

Musikgrupper fra USA
Etableret i 1991
Ørðavíkarlíð

Ørðavíkarlíð, kaldes lokalt også blot Líðin, er en landsby ca. 3 fra Ørðavík på Færøernes sydligste ø Suðuroy. Befolkningen havde 67 indbyggere den 1. januar 2014. Líðin ligger på den sydlige side af Trongisvágsfjørður og er en del af Tvøroyrar kommune. Líðin ligger mellem Trongisvágur og Ørðavík. Nogle virksomheder er placeret der samt Rúsan, som ejes af Færøernes Landsstyre og er det eneste sted på øen som har lov til at sælge stærk spiritus, i samme bygning ved Langabakki, findes også Föroya Bjór (øldepot og udsalg).

Krambatangi er øens færgehavn, ligger også i Ørðavíkarlíð ca. 3 km fra Ørðavík. Krambatangi er et stednavn på Suðuroy, som var temmelig ukendt indtil 2005, da den nye færgehavn til den nye smyril var færdigbygget. Krambatangi er tætt við har sum Trongisvágur bygjar. Tvøroyri liggur hinumegin Trongisvágsfjørð. Drelnes kaldes stedet i Ørðavíkarlíð, som tidligere var færgehavn for Smyril, men den blev nedlagt som færgehavn i 2005, da den nye færge med samme navn (Smyril) ankom og den nye færgehavn ved Krambatangi blev taget i brug. Der er kun et par hundrede meter mellem Drelnes og Krambatangi.

Ved Drelnes i Ørðavíkarlíð ligger også Saltsiloen. Der er planer om at renovere siloen til et kulturhus, Kulturhuset SALT. Arbejdet gik i gang i december 2013. Projektet har 58 millioner at arbejde med, pengene kommer fra Mærsk fonden, den danske stat og fra den færøske landskasse (20 millioner).

Galleri

Referencer 

Byer på Færøerne
Suðuroy
Festus Asante

Festus Marcus Asante født 1994 i Ghana er en sprinter som er medlem af Hvidovre AM tidligere i Skive AM og Korsør AM.

Festus Asante kom til Danmark 2004 og skabte sig på kort tid et navn i danske atletik. Trods flere skadespauser lykkedes det ham i juni 2010 i Odense at presse sin personlig rekord på 100 meter ned til 10,76, hvilket placerede ham som nummer fire på 2010-års danske rangliste. I sommeren 2013 fik rekorden endnu et hak til 10,73 og han blev nummer to til DM. Han er ghanesisk statsborger, men kan deltage i DM efter som han har boet i Danmark i over to år.

Festus Asante modtog Skives Integrationspris 2010, som deles ud af Kultur på Tværs, som er en multietnisk forening af danskere og flygtninge/indvandrere i Skive Kommune.

Personlige rekorder 
 100 meter: 10,52 (+0.2) Skara, Sverige, 6. juni 2016 
 200 meter: 21,48 (+1.5) Aarhus, 8. august 2015 
 400 meter: 48,19 Helsingborg, Sverige 7. juli 2014
Indendørs
 50 meter: 6,06 Marselisborg, Aarhus 28. december 2012
 60 meter: 6,76 Laugardalshöll, Reykjavík 4. februar 2017
 200 meter: 22,41 Sparbank Arena, Skive 28/02/2010

Ekstern henvisning 
 Statletik-profil Festus Asante 
 Dansk Atletik Forbund – Festus hyldet som et forbillede 

Sprintere fra Danmark
Atleter fra Skive AM
Atleter fra Korsør AM
Sprintere fra Ghana
Gyda Anundsdatter

Gyda Anundsdatter af Sverige (også kaldt Gunhild  og Guda) var en svensk prinsesse og dansk dronning, død ca. 1049.

Gunhild var datter af den svenske konge Anund Jakob, det er usikkert om dronning Gunhild var hendes mor. Hun blev i 1047 eller 1048 gift med danske kong Svend Estridsen. Muligvis var de allerede gift mens Svend boede i eksil ved det svenske hof. Efter ca. et års ægteskab dør Gyda. Det vides ikke om nogle af Svends børn også var Gunhilds.

Enkedronning Gunhild 
Efter at hendes far døde i 1050 giftede Svend sig med Gydas mor, eller stedmor, enkedronning Gunhild, men parret blev snart tvunget af kirken til at gå fra hinanden igen. Stedmoren vendte tilbage til Sverige, hvor hun ejede gods i Västergötland og i følge traditionen levede et klosterlignende, fromt liv for at bøde for sine synder.

Gunhild er i historien ofte blevet blandet sammen med sin (sted)mor, fordi de bar samme navn (også Guda og Gyda), og fordi de begge var gift med Svend Estridsen.

Eksterne henvisninger 
 Heiberg, Steffen: Danske dronninger i tusind år, København : Gyldendal, 3.udg. 2004, side 20, 
 Dansk biografisk Lexikon om Gyda

Ikke-regerende dronninger af Danmark
Prinsesser fra Sverige
Danskere i 1000-tallet
Edel af Flandern

Edel af Flandern (født i 1066 - ca. april 1115) var dronning af Danmark (ca. 1080-1086) og hertuginde af Apulien, Italien (1092-1115 - de sidste fire år som regent). Hun kendes på andre sprog også som Adele eller Adela.

Familie og opvækst 
Edel var datter af Gertrud af Sachsen, regent af Holland (ca. 1030-1113) og Robert 1. (Friseren) af Flandern (ca. 1035-1093).

Edel var barn af Gertruds andet ægteskab til den ambitiøse Robert Friseren. Moderens første ægteskab var til Floris I af Holland som blev myrdet i 1061, og hun var defor stærkt optaget af at holde på magten i Holland til hendes ældste søn Dirk V af Holland (1052-1091).
I 1072 arrangerede forældrene et ægteskab for halv-søsteren Bertha af Holland (ca. 1055-1093) til Filip 1. af Frankrig således at hun blev dronning af Frankrig. Dette var et led i politiske forhandlinger og familie alliancer på denne tid på samme måde som Adeles ægteskab.

Edel var karolinger, idet hun nedstammede fra Karl den Store via Karl den Skaldede, og capetinger via den franske konge Robert 2. den Fromme. Hun nedstammede også fra Alfred den Store. Hendes faster Matilda var gift med Vilhelm Erobreren og hendes halvsøster Bertha med Filip 1. af Frankrig. Hun var også i familie med de fleste af lederne af det første korstog: Robert 2. af Flandern var hendes bror, Robert Curthose af Normandiet hendes fætter, Steffen af Blois, gift med hendes kusine, Adela, og Bohemund var hendes svoger.

Ægteskab og børn 
I ca. 1080 blev Edel gift med Knud den Hellige af Danmark for at danne en dansk–flamsk alliance mod Vilhelm Erobreren, som havde indtaget England i 1066.

Sammen fik parret tre børn, sønnen Karl og tvilling-døtrene Cæcilia og Ingegerd.

 Karl Danske (den gode) (f. 1083 eller 1085, myrdet i 1127), greve af Flandern, døde ugift og barnløs
 Cæcilia af Danmark (f. 1085 eller 1086, død efter 1131), gift med Erik jarl af Västergötland og senere jarl af Falster
 Ingegerd af Danmark (f. 1085 eller 1086), ane til Folkung slægten og gift med Folke den tykke

Efter mordet på Knud den Hellige i 1086, flygtede Edel tilbage til hjemlandet og forældrenes hof med sin søn og efterlod døtrene hos Knuds halvbror Erik Ejegod og svigerinde Bodil Thrugotsdatter. De tog dem formodentlig med til Sverige hvor de senere blev gift.

Da Knud blev helgenkåret, sendte hun smukke gaver til udsmykning af hans helgenskrin i Odense.

I 1092 blev der arrangeret et nyt ægteskab for hende, denne gang med Roger Borsa af Apulien og Calabrien. Med ham fik hun sønnerne Louis (døde som lille, ca. 1094), William 2. af Apulien (f. ca. 1095 eller 1097, død 1127, og Guiscard (døde som barn i 1108).

Da hendes anden ægtefælle døde i 1111, var sønnen umyndig, og hun fungerede som regent i hans sted til hun døde.

Litteratur 
 Hollick, Helen (2004): The Hollow Crown, William Heinemann, Random House. ; Arrow paperback .
 Ullidtz, Per (2010): Dronning Edels Familie, Books on Demand GmbH, København. .

Eksterne henvisninger

Noter 

Ikke-regerende dronninger af Danmark
Huset Flandern
Kvinder i middelalderen
Danskere i 1000-tallet
Cognitive Function Scanner

Cognitive Function Scanner (CFS)  er et computerstøttet neuropsykologisk testsystem. Prototypen blev udviklet af dr.psych. et dr.med. Peter Laursen og lic.scient. Thomas Sams for Arbejdsmiljøinstituttet i 1982. Kommercielle udgaver blev tilgængelige i 1988 og i 1996. Cognitive Function Scanner indeholder et batteri af kognitive test, som administreres via computerens skærm, et specialtastatur samt en elektronisk tegneplade  med høj opløsning. 

Med CFS undersøges følgende kognitive funktioner:

 Korttidshukommelse og langtidshukommelse for verbalt materiale
 Korttidshukommelse og langtidshukommelse for spatialt materiale (ansigter)
 Visuo-motorisk funktion (øje-håndkoordination)
 Visuo-spatial funktion
 Perception
 Opmærksomhed, reaktionstid og bevidsthedsstabilitet (separat for syns- eller høresansen).

CFS blev udviklet for at udnytte computerens præcision og hastighed til at indsamle resultater fra testningen og dermed frigøre neuropsykologen til klinisk iagttagelse af patienten, mens denne udfører testene. I modsætning til andre kognitive testsystemer optager CFS alle detaljer i besvarelsesprocessen (fx latenstider og kvaliteten af hver enkelt delbesvarelse), i hver enkelt test – dvs. detaljer som neuropsykologen med fordel vil kunne udnytte ved differentialdiagnostiske vurderinger af de fremkomne testresultater i øvrigt (psykometriske hovedparametre). CFS var blandt de første neuropsykologiske testsystemer med indbygget kunstigt neuralt netværk  til scoring af en test. 

Med udgivelsen af 4. generation i 2018 er CFS migreret til Androidplatformen, og en lydbaseret hukommelsestest er tilføjet for at muliggøre test af blinde. Migrationen betyder, at alle test afvikles på en og samme fysiske enhed (Samsung Galaxy tablet computere i S-serien med S-pen).   

CFS er egnet til undersøgelse af personer, der kan læse og har talforståelse. Patientens præstationer sættes automatisk i relation til det indbyggede normsæt, idet der tages højde for alder, køn og uddannelsesniveau. Normer, der dækker aldersspændet fra 25 til 75 år, er indsamlet ved undersøgelse af en repræsentative stikprøver (N=1.026 og N=711) udtrukket via Det Centrale Personregister CPR. CFS anses for at være tidløs og uafhængig af kulturer og regioner, idet alle test bortset fra en enkelt jf. ovenfor er af den non-verbale type.

Se også 
 Kunstigt neuralt netværk

Referencer

Eksterne henvisninger 
 crs.dk

Psykologi
Beiyang-regeringen

Beiyang-regeringen (北洋政府; pinyin: Běiyáng zhèngfǔ) eller krigsherre-regeringen er en betegnelse, som benyttes om en række militærregeringer, som formelt styrede Kina fra Beijing fra 1912 til 1928, og som havde sæde i Zhongnanhai. Regeringen blev internationalt anerkendt som Republikken Kinas retmæssige regering.

Navnet er afledet fra Beiyang-hæren, som dominerede de skiftende regeringers politik. Hæren kom til en sådan dominerende stilling takket være Yuan Shi-kai, som var general fra Qing-dynastiets sidste år. Selv om Yuans død førte til, at hæren blev splittet i indbyrdes konkurrerende fraktioner, var regeringen hele tiden kontrolleret af beiyang-generalerne, skønt med en konstitutionel og civil facade. Den fraktion, som kontrollerede Beijing, nød godt af en aura af international legitimitet, havde kontrol med toldvæsenet og dets indtægter og var lettere i stand til at optage lån i udlandet.

Internt i Kina blev Beiyang-regeringens legitimitet fra 1917 udfordret af Sun Yat-sens Guangzhou-baserede Kuomintang-regering (KMT). Suns efterfølger, Chiang Kai-shek, anførte felttoget i Nordkina i 1926-1928, og den fejede til sidst krigsherrerne i Beijing til side. Derefter var det Koumintang-regeringen med sæde i Nanjing, som nød den internationale anerkendelse.

Kinas historie
Tom Bergeron

Thomas Robert "Tom" Bergeron (født 6. maj 1955 i Haverhill, Massachusetts i USA) er en amerikansk tv-vært. Bergeron er vært for den amerikanske tv-serie America's Funniest Home Videos.

Filmografi 
 1994 : Breakfast Time (tv-serie, 1 episode)
 1996 : Fox After Breakfast (tv-serie, 1 episode)
 2002 : The 4th Annual Family Television Awards (TV)
 2005 : Dancing with the Stars (TV)

Eksterne henvisninger 

 

Tv-værter fra USA
Like Toy Soldiers

Like Toy Soldiers er en sang af rapperen Eminem fra hans femte album Encore. Sangen blev indspillet og produceret udelukkende af Eminem selv. Sangen indeholder samples fra Martikas Toy Soldiers (1989) som udgør koret og Paul Simons 50 Ways to Leave Your Lover (1975).

Baggrund 
Denne sang fortæller historien om Eminems forsøg på at berolige rapper-communitiet. Han taler åbent om problemerne med The Source Magazine og dets redaktør, Raymond Benzino Scott, samt Murder Inc. Records, og forklarer fejden mellem Ja Rule og 50 Cent, som Eminem følte gik langt ud over Jay-Z mod Nas fejden. Eminem fortæller om et opgør med Beans, Chamillionaire og Paul Wall. Skuespiller/rapper Nathan Kress optræder i en cameo, hvor han rapper foran mikrofonen i Quad Studios i New York City. Sangen afsluttes med at Eminem tilbyder en våbenhvile til sine fjender. Hertil bringer sangen også nogle problemer op med hans fortsatte fejde med Ja Rule, der har fremsat bemærkninger omkring Eminems datter Hailie Scott, i en sang kaldet "Loose Change". Ja Rule kalder Eminems kone "a known slut", og hans mor et potvrag i sangen, og spekulerer over, hvad Eminems, daværende 8-årige, datter Hailie skulle blive til "når hun vokser op". "Like Toy Soldiers" blev senere indlemmet på Eminems opsamlingsalbum Curtain Call: The Hits i 2005.

Musikvideo 
Udgivet i 2004 – sangens video viser Eminems kollega fra D12, Proof, der bliver skudt ned i et drive-by shooting. Senere, i de tidlige timer den 11. april 2006 blev Proof skudt og dræbt i CCC Nightclub i Detroits 8 Mile Road. Gæsteoptrædener i videoen omfatter 50 Cent, Luis Resto, Dr. Dre, Obie Trice, og D12. Afdøde rappere 2Pac, Biggie Smalls, Big L, og tidligere D12 medlem Bugz vises også i slutningen af musikvideoen for at vise de fatale konsekvenser af rapkrigene.

Hitlister

Referencer 

''

Sange fra 2005
Eminem
Singler fra 2005
Eminem-sange
Nummer-et hits i Storbritannien
America's Funniest Home Videos

America's Funniest Home Videos (ofte forkortet AFV, tidligere AFHV) er et amerikansk tv-show som bliver sendt på ABC, hvor seerne kan indsende deres hjemmelavede, humoristiske filmklip. De mest almindelige er normalt slapstick-komedier som viser klip fra uheld. Andre populære film har humoristiske situationer med kæledyr eller børn, eller der udføres practical jokes på andre. Programmet blev sendt første gang den 26. november 1989, på daværende tidspunkt ledet af Bob Saget. Den nuværende vært er Alfonso Ribeiro.

Programmet kører i Danmark på Kanal 5 og 6'eren.

Tv-programmer fra USA
Tv-programmer fra American Broadcasting Company
Mockingbird

Mockingbird er det fjerde single-udspil fra den amerikanske rapper Eminems fjerde studiealbum, Encore.

Lyrikken
Denne sang er et eksempel på Eminems evne udi at bruge en historiefortællende rap-teknik (et andet eksempel er Stan). Lyrikken er en personlig, uindpakket fortælling om hans tidlige forhold til hans ekskone og er skrevet til deres fælles datter Haillie. Lyrikken i sangens omkvædet tager afsæt i en gammel engelsk børne godnatsang "Hush little baby.." Essensen i lyrikken er taget herfra, men Eminem har omskrevet den med hans egen ord, så den passer til temaet i sangen.

Kritikere har rost sangen, for dens lyrik.

Hitliste

Referencer

Eksterne Links

Singler fra 2005
Eminem-sange
Cleanin' Out My Closet

Cleanin' Out My Closet er en single af den amerikanske rapper Eminem. Singlen blev første gang udgivet i 2002, som anden single fra succesalbummet The Eminem Show. Sidenhen er den blev udgivet på opsamlingsalbummet Curtain Call: The Hits fra 2005.

Hitlister og salg

Hitlister

Årsliste

Certifikationer

Referencer 

Eminem-sange
Singler fra 2002
When I'm Gone

When I'm Gone er første single fra den amerikanske rapper Eminems første opsamlingsalbum, Curtain Call: The Hits. Da sangen blev udgivet gik det ind som nummer otte på den amerikanske Billboard Hot 100.

Hitliste

Referencer 

Singler fra 2005
Eminem-sange
Beautiful (Eminem-sang)

"Beautiful" er den tredje og sidste officielle single fra den amerikanske rapper Eminems sjette studiealbum Relapse. Den blev udgivet den 12. maj 2009 på iTunes som digital download. Beautiful gjorde sin debut på UK Singles Chart den 17. maj 2009 som #38 og igen senere som #31 på grund af massiv airplay og blev udgivet som tredje britiske single efter We Made You. Siden da har sangen toppet som #12. Det blev Eminems 21. top 40-single i Storbritannien, men også hans anden officielle single, der ikke nåede ind i top ti. I USA debuterede den på 17.pladsen på Billboard Hot 100. Sangen var på A-listen hos BBC Radio 1. I ugen fra den 23. juli 2009 kom den igen ind på Hot 100 som nummer 98.

Hitlister

Referencer 

Eminem
Singler fra 2009
Eminem-sange
Crazy Legs

Richard Colón (født januar 1966) bedre kendt under sit kunstnernavn Crazy Legs er en b-boy fra Bronx, New York City, USA. Han figurerede i de tidligste historier om hip hop dans med optrædener i mainstream-pressen, og som præsident for Rock Steady Crew, og bragte formen til London og Paris i 1983. I dag er han også involveret i danseinstruktion og danseteater-produktioner. Hans banebrydende status afspejles i hans optrædener i fiktion og dokumentarfilm, gamle og nye. Crazy Legs er det eneste oprindelige medlem tilbage af Rock Steady Crew, og er dens nuværende præsident.

Han er også en spillebar karakter i videospillet Def Jam: Fight for NY (EA, 2004). I 2006 blev han inviteret af Smithsonian Institution til at bidrage til en indsamling til National Museum of American History. I 2001 pensionerede Crazy Legs sig fra konkurrencedygtige danse på grund af kroniske nakkeskader.

Hiphoppere fra USA
Dansere fra USA
Lil' Flip

Lil' Flip, født som Wesley Weston, Jr. den 3. marts 1981 er en amerikansk hiphop-kunstner og rapper fra Houston, Texas i USA. Hans første album The Leprechaun solgte 100.000 eksemplarer og gjorde ham landskendt. Lil' Flip er også en spillebar figur i spillet Def Jam: Fight for NY fra 2004.

Diskografi 
 2000: The Leprechaun
 2002: Underground Legend
 2004: U Gotta Feel Me
 2007: I Need Mine

Eksterne henvisninger 
 Officielle Hjemmeside
 
 

Hiphoppere fra USA
Submarino

Submarino er en dansk film fra 2010, instrueret af Thomas Vinterberg og produceret af Nimbus Film. Det er en filmatisering af romanen af samme navn fra 2007, skrevet af Jonas T. Bengtsson. Filmen er et socialrealistisk drama om to brødre, der mødes ved deres mors begravelse, og der mindes en voldsom begivenhed fra deres barndom, der har præget dem hver for sig siden.

Filmen blev tildelt Nordisk Råds Filmpris i 2010.

Medvirkende 
 Jakob Cedergren – Nick
 Peter Plaugborg – Nicks bror (navnet optræder ikke i filmen)
 Gustav Fischer Kjærulff – Martin, Nicks brors søn
 Morten Rose – Ivan
 Patricia Schumann – Sofie
 Helene Reingaard Neumann – Mona
 Dar Salim – Goran
 Kate Kjølby – Ana
 Lisbeth Holm-Pedersen – Sagsbehandler

Noter

Eksterne Henvisninger 

Film instrueret af Thomas Vinterberg
Robertprisen for årets musik
Film fra Danmark (administrationskategori)
Danske film fra 2010

Dansksprogede film
Albert Barillé

Albert Barillé (14. februar 1920 – 5. februar 2009) var en fransk instruktør og producent.

Albert Barillé kom fra en fattig familie og begyndt at arbejde i en ung alder med forskellige små job.

Han startede sin karriere i fjernsynet i 60'erne, hvor han hurtigt begyndte at interessere sig for tegnefilm fordi han så, at fremtidige generationer ville tilbringe mere og mere tid foran fjernsynet og han ønskede at formidle viden om geografi, menneskerhistorie, miljø, osv. til børn på en sjov og instruktiv måde.

Han kongstanke var at børn skal have det sjovt når de lærer. 

Han kæmpede en kamp i 60erne for sine ideer, men det var først i 70'erne, han fik succes med serien "Der var engang....".

I Danmark, viste man i 1980'erne, tegnefilmene Der var engang...et menneske og Der var engang...livet som havde en hvis succes.

Filmografi 
 1970 : Colargol
 1978 : Der var engang...et menneske
 1982 : Der var engang...rummet
 1987 : Der var engang...livet
 1991 : Der var engang...amerika
 1994 : Der var engang...oplever
 2006 : Der var engang...jorden

Eksterne henvisninger 

Instruktører fra Frankrig
Camper-Trolley

Camper-Trolley er en bugseringshjælp til fortrinsvis campingvogne. Produktet har to larvefødder og styres med en trådløs fjernbetjening. Camper-Trolleyen er opfundet af Knud Erik Westergaard som er manden bag KEW-højtryksrensere og KEWET elbil. Der findes to varianter: En som kan bugsere op til 1.500 kg (kaldt for CT1500) og en der kan bugsere op til 2200 kg (Kaldt for CT2200).

Kilde 
 www.mover-technology.com 

Campingvogne